cyanic-selkie/wikianc huggingface dataset:
การเมืองเบลเยียม
พรรคการเมือง
ในเบลเยียม นอกจากพรรคการเมืองจำนวนน้อยในฝั่งพรรคที่พูดภาษาเยอรมันแล้ว พรรคการเมืองใหญ่ล้วนมาจากฝั่งเฟลมิช (ภาษาดัตช์) หรือพรรคที่พูดภาษาฝรั่งเศส โดยมีพรรคการเมืองเดียวที่ใช้ทวิภาษา ได้แก่ พรรคแรงงานเบลเยียม (PVDA+/PTV) ซึ่งเป็นพรรคการเมืองฝ่ายซ้ายจัดที่ได้รับเลือกตั้งสมาชิกสภาผู้แทนราษฎรครั้งแรกใน ค.ศ. 2014 และในการเลือกตั้ง ค.ศ. 2019 ได้ 3 ที่นั่งในเขตพูดภาษาดัตช์ และ 9 ที่นั่งในบรัสเซลส์และวอลโลเนีย
ลักษณะสำคัญของการเมืองระดับชาติในเบลเยียมนั้นใช้แนวคิดเชิงสหพันธรัฐโดยเฉพาะในการลงคะแนนเสียงในสภา โดยจะต้องใช้คะแนนเสียงข้างมากในระดับประเทศ (2 ใน 3 สำหรับการแก้ไขรัฐธรรมนูญ) และเสียงข้างมากของแต่ละกลุ่มภาษาด้วย และในแต่ละประชาคมสามารถที่จะใช้สิทธิที่จะระงับ หรือชะลอการเปลี่ยนแปลงหรือบังคับใช้กฎหมายออกไปได้
ประวัติศาสตร์การเมืองเบลเยียม
ตั้งแต่การมีเอกราชของเบลเยียมใน ค.ศ. 1830 และตลอดคริสต์ศตวรรษที่ 19 มีเพียงพรรคการเมืองหลักเพียงสองพรรคที่โดดเด่นในการเมืองเบลเยียม ได้แก่พรรคคาทอลิก (ซึ่งใช้แนวคิดทางศาสนาในการเมืองและอนุรักษนิยม) และพรรคเสรีนิยม (ต่อต้านการนำศาสนาในการเมืองและพิพัฒนาการนิยม) ต่อมาในช่วงปลายคริสต์ศตวรรษที่ 19 พรรคสังคมนิยมได้เริ่มเข้ามามีบทบาทโดยเฉพาะในกลุ่มชนชั้นแรงงาน โดยพรรคการเมืองทั้งสามกลุ่มนี้ยังคงมีบทบาททางการเมืองในปัจจุบันโดยได้มีการเปลี่ยนแปลงมากมายในแนวคิดของแต่ละพรรคการเมือง
ในช่วงยุคก่อนและหลังสงครามโลกครั้งที่ 2 นั้น การแบ่งแยกทางภาษาของเบลเยียมได้ทวีความรุนแรงขึ้นโดยเฉพาะในการเมือง ทำให้มีการก่อตั้งพรรคการเมืองในคริสต์ทศวรรษ 1950 และคริสต์ทศวรรษ 1960 ที่แบ่งตามภาษา โดยต่อมาไม่นานพรรคการเมืองแต่ละพรรคได้แบ่งพรรคออกเป็นภาษาฝรั่งเศส และภาษาเฟลมิช
ภายหลังจากการชุมนุม ค.ศ. 1968 กระแสการอนุรักษ์สิ่งแวดล้อม และการเคลื่อนไหวของฝ่ายซ้ายจัดทำให้พรรคที่เน้นสิ่งแวดล้อมก่อตั้งขึ้นเป็นครั้งแรก (ครุนและเอโกโล) ส่วนในฟลานเดอส์นั้นในช่วง ค.ศ. 1980 ได้เริ่มมีกระแสฝ่ายขวาจัดในสังคม ซึ่งนำไปสู่การจัดตั้งพรรคฟลามส์เบอลังซึ่งต่อมากลายเป็นพรรคการเมืองที่ใหญ่ที่สุดพรรคหนึ่งในเบลเยียมในช่วง ค.ศ. 1990
พรรคการเมืองหลัก
พรรคการเมืองหลักฝั่งเฟลมิช
พรรคการเมืองหลักฝั่งภาษาฝรั่งเศส
พรรคการเมืองหลักฝั่งภาษาเยอรมัน
องค์การสวนสัตว์
องค์การสวนสัตว์แห่งประเทศไทย ในพระบรมราชูปถัมภ์ (อสส.)  (The Zoological Park Organization of Thailand) เป็นรัฐวิสาหกิจ ประเภทสังคมและเทคโนโลยี สังกัดกระทรวงทรัพยากรธรรมชาติและสิ่งแวดล้อม มีหน้าที่รับผิดชอบในเรื่องการจัดหารวบรวมสัตว์ป่านานาชนิด การให้การศึกษา การอนุรักษ์และขยายพันธุ์ การวิจัย และการจัดสวนสัตว์ให้เป็นสถานที่พักผ่อนหย่อนใจของประชาชนทั่วไป นอกจากนี้ยังเป็นหน่วยงานซึ่งมีหน้าที่ประสานงานและดำเนินการด้านต่างๆ ให้สวนสัตว์ ปัจจุบันมีสวนสัตว์อยู่ภายใต้ความรับผิดชอบ 6 แห่ง และ 1 โครงการจัดตั้ง คือ สวนสัตว์เปิดเขาเขียว, สวนสัตว์นครราชสีมา, สวนสัตว์เชียงใหม่, สวนสัตว์สงขลา, สวนสัตว์อุบลราชธานี, สวนสัตว์ขอนแก่น และ โครงการคชอาณาจักร จังหวัดสุรินทร์
ประวัติ
หลังจาก 18 มีนาคม พ.ศ. 2481 พระราชทานก่อตั้ง สวนสัตว์ดุสิต ในความดูแลของเทศบาลนครกรุงเทพฯ
วันที่ 15 กุมภาพันธ์ พ.ศ. 2497 จึงได้มีพระราชกฤษฎีกาจัดตั้งเป็น องค์การสวนสัตว์ โดยขึ้นตรงกับสำนักนายกรัฐมนตรี เพื่อดูแลจัดการกิจการสวนสัตว์
วันที่ 15 พฤศจิกายน พ.ศ. 2506 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงรับองค์การสวนสัตว์ ไว้ในพระบรมราชูปถัมภ์ จึงเปลี่ยนชื่อเป็น  "องค์การสวนสัตว์ ในพระบรมราชูปถัมภ์" (อสส.)
ต่อมาในการประชุมคณะรัฐมนตรีเมื่อวันอังคารที่ 3 มีนาคม พ.ศ. 2563 ที่ประชุมคณะรัฐมนตรีมีมติเห็นชอบ '''ร่างพระราชกฤษฎีกาจัดตั้งองค์การสวนสัตว์แห่งประเทศไทย พ.ศ. ... โดยมีสาระสำคัญคือให้ยุบเลิกองค์การสวนสัตว์ตาม พระราชกฤษฎีกาจัดตั้งองค์การสวนสัตว์ พ.ศ. ๒๔๙๗''' พร้อมกับให้โอนกิจการรวมถึง ทรัพย์สิน หนี้สิน พนักงาน ลูกจ้าง ขององค์การสวนสัตว์ไปเป็นขององค์การสวนสัตว์แห่งประเทศไทย พร้อมกับให้นายกรัฐมนตรีนำร่างพระราชกฤษฎีกาฉบับนี้ขึ้นทูลเกล้าฯ เพื่อให้ทรงลงพระปรมาภิไธยประกาศใช้เป็นกฎหมายต่อไป
กระทั่งวันอังคารที่ 23 มิถุนายน พ.ศ. 2563 ราชกิจจานุเบกษาได้เผยแพร่ '''พระราชกฤษฎีกาจัดตั้งองค์การสวนสัตว์แห่งประเทศไทย พ.ศ. ๒๕๖๓''' ซึ่งมีผลบังคับใช้ในวันถัดจากวันประกาศในราชกิจจานุเบกษาคือวันพุธที่ 24 มิถุนายน พ.ศ. 2563 ส่งผลให้องค์การสวนสัตว์ต้องสิ้นสุดลงพร้อมกับการจัดตั้ง องค์การสวนสัตว์แห่งประเทศไทย ขึ้นมาแทน
สวนสัตว์เปิดเขาเขียว
สวนสัตว์เปิดเขาเขียว เป็นสวนสัตว์เปิดขนาดใหญ่ในจังหวัดชลบุรี สวนสัตว์เป็นบริการสาธารณะ เกินขึ้นจากคณะกรรมการองค์การสวนสัตว์ได้พิจารณาเห็นว่า สวนสัตว์ดุสิต มีพื้นที่น้อยแต่ปริมาณสัตว์มากเกินไป อยู่กันอย่างหนาแน่น แออัด เป็นผลให้การขยายพันธุ์ของสัตว์ป่าเป็นไปอย่างเชื่องช้า จึงมีมติรับหลักการใช้พื้นที่ป่าสงวนแห่งชาติเขา-เขียว และเขาชมภู่ จังหวัดชลบุรี
สวนสัตว์เชียงใหม่
สวนสัตว์เชียงใหม่ ตั้งอยู่บริเวณทางขึ้นดอยสุเทพ, จังหวัดเชียงใหม่ ก่อตั้งขึ้นโดยนายฮาโรลด์ เมสัน ยัง มิชชั่นนารีชาวอเมริกัน จนกระทั่งปี พ.ศ. 2520 สวนสัตว์จึงโอนเข้าสังกัดองค์การสวนสัตว์ ตั้งแต่วันที่ 16 มิถุนายน พ.ศ. 2520
มีสัตว์อยู่ในสวนสัตว์จำนวนมาก และภายในสวนสัตว์เชียงใหม่มีโบราณสถานที่ชื่อว่าวัดกู่ดินขาว
สวนสัตว์นครราชสีมา
สวนสัตว์นครราชสีมา หรือ สวนสัตว์โคราช เป็นซาฟารีขนาดใหญ่ที่สุดของภาคตะวันออกเฉียงเหนือ มีสัตว์ป่าที่หาชมยากมากมาจัดแสดง โดยมีการปรับพื้นที่เป็นลูกคลื่นทำให้มองดูคล้ายทุ่งหญ้าสะวันนา จึงได้มีการนำสัตว์จากแอฟริกามาจัดแสดง
สวนสัตว์สงขลา
สวนสัตว์สงขลา อยู่ท่ามกลางขุนเขาและโอบล้อมด้วยทะเลสาบสงขลา มีจุดชมวิวที่สามารถมองเห็นสะพานติณสูลานนท์ ตัวเมืองสงขลา และทะเลอ่าวไทย เป็นแหล่งอนุรักษ์เพาะขยายพันธุ์สัตว์ป่าหายากทางใต้ของไทย
สิ่งที่น่าสนใจในสวนสัตว์สงขลา ได้แก่ ส่วนจัดแสดงสัตว์เท้ากีบ ประกอบด้วย กวาง, เก้ง, กระทิง และ ศูนย์เสือ จัดแสดงเสือชนิดต่างๆ เช่น เสือโคร่งพันธุ์เบงกอล เสือโคร่งพันธุ์อินโดจีน เสือจากัวร์ดำ เสือดาว เสือลายเมฆ และสัตว์ตระกูลเสืออีกหลายๆ ชนิด ที่หาดูได้ยาก
สวนสัตว์อุบลราชธานี
องค์การสวนสัตว์ ได้รับมอบพื้นที่ส่วนหนึ่งของป่าสงวนแห่งชาติดงฟ้าห่วน บริเวณสวนพฤกษศาสตร์ภาคตะวันออกเฉียงเหนือ ประมาณ 1,217 ไร่ ในเขตอำเภอเมืองอุบลราชธานี จังหวัดอุบลราชธานี (ห่างจากตัวเมืองอุบลราชธานี 12 กิโลเมตร) จากกรมอุทยานแห่งชาติ สัตว์ป่า และพันธุ์พืช เพื่อใช้ในการก่อสร้างสวนสัตว์อุบลราชธานี เริ่มในปี พ.ศ. 2550 มีกำหนดก่อสร้าง 5 ปี เมื่อแล้วเสร็จ จะทำให้เป็นสวนสัตว์ที่สมบูรณ์ที่สุดในเขตภูมิภาคนี้
มีสัตว์ป่าประจำถิ่นในภูมิภาคมาแสดงเช่น กระทิง ค่างห้าสี รวมทั้งสัตว์ป่าต่างประเทศจากประเทศเพื่อนบ้าน เช่น ลาว กัมพูชา แลกเปลี่ยนมาจัดแสดงในสวนสัตว์แห่งนี้
สวนสัตว์ขอนแก่น
สวนสัตว์ขอนแก่น หรือสวนสัตว์เขาสวนกวาง จัดตั้งอยู่ที่ อำเภอเขาสวนกวาง จังหวัดขอนแก่น (ถนนมิตรภาพ ทางไปจังหวัดอุดรธานี) เป็นศูนย์กลางการศึกษาและการอนุรักษ์พันธุ์สัตว์ในเขตภาคตะวันออกเฉียงเหนือตอนบน
โครงการสวนสัตว์
องค์การสวนสัตว์ อยู่ระหว่างการดำเนินการจัดตั้งสวนสัตว์ จำนวน 5 แห่ง ได้แก่ คชอาณาจักร จ.สุรินทร์ สวนสัตว์นครสวรรค์ สวนสัตว์ราชบุรี สวนสัตว์สุโขทัย สวนสัตว์ชุมพร และศูนย์อนุรักษ์พื้นที่ชุ่มน้ำและนกกระเรียนพันธุ์ไทย จ.บุรีรัมย์
สวนสัตว์ดุสิต
สวนสัตว์ดุสิต หรือ เขาดินวนา (Dusit Zoo)  เป็นสวนสัตว์แห่งแรกของประเทศไทย อยู่ใกล้กับสนามเสือป่าและพระที่นั่งอนันตสมาคม เดิมเป็นพระราชอุทยานส่วนพระองค์ในพระบาทสมเด็จพระจุลจอมเกล้าเจ้าอยู่หัว ดินที่ขุดขึ้นมาได้นำมาใช้ในการถมเนินและปลูกต้นไม้ พระองค์จึงโปรดเรียกที่นี้ว่า "เขาดินวนา" สวนสัตว์ดุสิตมีสัตว์ป่าทั้งในและต่างประเทศ รวมกว่า 1,600 ตัว มีผู้เข้ามาใช้บริการเฉลี่ยปีละ 2.5 ล้านคน
วันที่ 24 ส.ค. งานประชาสัมพันธ์ สวนสัตว์ดุสิต ทำเอกสารชี้แจงเกี่ยวกับกรณีดังกล่าว โดยระบุว่าตามที่องค์การสวนสัตว์ ในพระบรมราชูปถัมภ์ และสวนสัตว์ดุสิต ประกาศเปิดให้บริการเข้าชมสัตว์ในสวนสัตว์ดุสิต เป็นวันสุดท้ายจนถึงวันศุกร์ที่ 31 สิงหาคม 2561 ทั้งนี้ เพื่อเตรียมความพร้อมในการดำเนินแผนงานเคลื่อนย้ายสัตว์ออกไปกระจายอาศัยอยู่ชั่วคราว ณ สวนสัตว์ 6 แห่งนั้น ขอเรียนให้ทราบว่า เนื่องจากมีประชาชนจำนวนมากต่างหลั่งไหลเดินทางมาเที่ยวชมสวนสัตว์ดุสิตอย่างต่อเนื่อง เพื่อเก็บภาพและบรรยากาศเป็นที่ระลึก ผู้บริหารองค์การสวนสัตว์ ได้นำสถิติการเข้าชมของนักท่องเที่ยว มาพิจารณาอย่างรอบคอบแล้วเห็นว่า สมควรขยายระยะเวลาการเปิดให้เข้าชมสวนสัตว์ดุสิตต่อไปอีกเป็นระยะเวลา 1 เดือน หรือ ตั้งแต่บัดนี้จนถึงวันที่ 30 ก.ย.2561 เพื่อตอบแทนไมตรีและความรักที่ประชาชนได้มอบให้กับสวนสัตว์ดุสิต อย่างไรก็ตาม ขอความร่วมมือจากประชาชนให้เข้าชมพื้นที่ด้วยความเป็นระเบียบเรียบร้อย เพื่อป้องกันการเกิดผลกระทบกับสวัสดิภาพของสัตว์ และความปลอดภัยของพี่น้องประชาชน
สถานีรถไฟหนองคาย
สถานีรถไฟหนองคาย เป็นสถานีรถไฟปลายทางของขบวนรถไฟโดยสารภายในประเทศในเส้นทางรถไฟสายตะวันออกเฉียงเหนือตอนบน และเป็นสถานีสุดท้ายก่อนออกจากเขตประเทศไทย
เป็นสถานีรถไฟประจำจังหวัดหนองคาย ซึ่งใช้แทนสถานี (ที่หยุดรถไฟ) ตลาดหนองคาย ที่เป็นสถานีรถไฟประจำจังหวัดเดิม
สถานีรถไฟหนองคายเป็นสถานีรถไฟแห่งเดียวในจังหวัดหนองคายที่ระดับสถานีรถไฟ เป็นระดับ 1 มีจำนวนย่านทางรถไฟ 4 ทาง เป็นทางหลัก 1 ทาง ทางหลีก 3 ทาง ในทางหลีกมีทางตัน 2 ทาง ทางติดชานชาลา 2 ทาง ทางเหนือของสถานี มีสะพานมิตรภาพไทย-ลาว แห่งที่1 ที่เป็นชายแดนประเทศไทยกับประเทศลาว มีความยาว 1,170 เมตร ระหว่างกิโลเมตรที่ 623.00 ถึง 756.00 อยู่ระหว่างสถานีรถไฟหนองคาย กับสถานีรถไฟท่านาแล้ง
สถานีรถไฟหนองคาย เป็นสถานีรถไฟในเส้นทางรถไฟสายหนองคาย–ท่านาแล้ง(เวียงจันทน์) ซึ่งเป็นส่วนหนึ่งของโครงการทางรถไฟผ่านทวีปเอเชียขององค์การสหประชาชาติ
สถานีรถไฟหนองคายเป็นสถานีหนึ่งในโครงการรถไฟความเร็วสูงกรุงเทพ(สถานีกลางบางซื่อ) - หนองคาย ช่วงสถานีรถไฟนครราชสีมา - หนองคาย ใช้ชื่อสถานี"หนองคาย" รหัสสถานี HNE11 เปิดใช้งานประมาณปี พ.ศ. 2573
การก่อสถานีรถไฟหนองคาย (ปัจจุบัน)
ในปี พ.ศ. 2543 ซึ่งเป็นส่วนหนึ่งของโครงการทางรถไฟผ่านทวีปเอเชียขององค์การสหประชาชาติ รัฐบาลไทยเล็งเห็นถึงความสำคัญของกิจการรถไฟ ได้ดำเนินการก่อทางรถไฟสายหนองคาย(ใหม่)–ท่านาแล้ง ให้มีการเปิดการเดินรถไฟสายตะวันออกเฉียงเหนือตอนบนให้มาหยุดปลายทางที่สถานีนี้ ช่วงปี พ.ศ. 2545 - 2549 และในวันที่ 4 กรกฎาคม พ.ศ. 2551 หลังจากย้ายเส้นทางรถไฟเบนไปทางสะพานมิตรภาพ และปิดเส้นทาง/การเดินรถไปยังที่หยุดรถไฟตลาดหนองคาย ซึ่งได้มีการทดลองเดินรถครั้งแรกจากสถานีรถไฟหนองคาย ไปยังสถานีรถไฟท่านาแล้ง แล้วได้มีพิธีเปิดเดินรถปฐมฤกษ์และเปิดสถานีรถไฟหนองคาย(ใหม่)อย่างเป็นทางการ เมื่อวันที่ 5 มีนาคม พ.ศ. 2552 การนี้สมเด็จพระเทพรัตนราชสุดาฯ สยามบรมราชกุมารีเสด็จประทับรถไฟพระที่นั่งจากสถานีรถไฟอุดรธานีถึงหนองคาย เพื่อเป็นองค์ประธานในพิธีดังกล่าว จากนั้นพระองค์ประทับรถไฟพระที่นั่งจากสถานีรถไฟหนองคายไปยังสถานีรถไฟท่านาแล้งในประเทศลาว ตามคำกราบทูลบังคมทูลของบุนยัง วอละจิด รองประธานาธิบดีลาว แล้วจึงเสด็จกลับพระนคร
ผลการสร้างสถานีรถไฟแห่งใหม่
ซึ่งผลของการเดินรถเส้นทางใหม่ที่เบนเส้นทางไปหาสะพานมิตรภาพนี้ เป็นเหตุทำให้ต้องสร้างสถานีรถไฟหนองคายแห่งใหม่(ปัจจุบัน) ใช้แทนสถานีรถไฟหนองคาย(เดิม) โดยใช้ชื่อสถานีรถไฟหนองคาย แล้วลดระดับและเปลี่ยนชื่อสถานีรถไฟตลาดหนองคาย(เดิม)เพื่อป้องกันความสับสนกับสถานีรถไฟหนองคาย(ปัจจุบัน) เป็นที่หยุดรถไฟตลาดหนองคาย แล้วมีการเปิดเดินรถไฟระหว่าง หนองคาย-ตลาดหนองคาย ช่วงปี พ.ศ. 2545-2551 จนในที่สุดในปี พ.ศ. 2551 ก็ยกเลิกการเดินรถไฟมาที่หยุดรถไฟตลาดหนองคาย โดยการรถไฟแห่งประเทศไทยนำที่ดินของที่หยุดรถไฟตลาดหนองคายจำนวน 30 ไร่ไปทำประโยชน์อื่นเพื่อสร้างรายได้
การเชื่อมต่อสถานีท่านาแล้ง
มีการเดินรถในเส้นทางหนองคาย–ท่านาแล้งตั้งแต่เดือนมีนาคม พ.ศ. 2552 ดำเนินการโดยการรถไฟแห่งประเทศไทย เพราะประเทศลาวยังไม่มีกิจการรถไฟเป็นของตนเอง มีรถไฟสองขบวนไป-กลับระหว่างสถานีรถไฟหนองคายกับท่านาแล้งทุกวัน ระยะเวลาเดินทางราว 15 นาที ก่อนเดินทางต้องทำหนังสือผ่านแดนก่อนเดินทางทุกครั้ง และยังมีขบวนรถไฟอีสเทิร์นแอนด์โอเรียนทัลเอ็กซ์เพรสให้บริการในบางโอกาส
ซูเค่อซาฮา
ซูเค่อซาฮา (แมนจู:, ) เป็นขุนนางชาวแมนจูในราชวงศ์ชิงตอนต้นจากตระกูลนารา นายทหารที่เข้าร่วมในการพิชิตจีนของแมนจู ซูเค่อซาฮา กลายเป็นหนึ่งในสี่ผู้สำเร็จราชการแผ่นดินในช่วงต้นรัชสมัยของ จักรพรรดิคังซี ((r. undefined – undefined) 1661–1722) ใน ราชวงศ์ชิง (ค.ศ. 1644–1912) ในที่สุดเขาก็เกิดความขัดแย้งกับ เอ๋าไป้ ผู้สำเร็จราชการแทนพระองค์อีกคนหนึ่งและถูกตัดสินประหารชีวิต
การตื่นทองที่แคลิฟอร์เนีย
การตื่นทองที่แคลิฟอร์เนีย (California Gold Rush) เริ่มขึ้นเมื่อวันที่ 24 มกราคม 1848 เมื่อทองคำถูกค้นพบโดยเจมส์ ดับเบิลยู. มาร์แชลล์ ที่โรงเลื่อยชัตเตอร์ในโคโลมา แคลิฟอร์เนีย บุคคลกลุ่มแรกที่ทราบข้อมูลยืนยันการตื่นทอง คือ ประชาชนในโอเรกอน หมู่เกาะแซนด์วิช (ฮาวาย) และละตินอเมริกา ผู้ที่เป็นกลุ่มแรกที่เริ่มแห่กันเข้ามาในแคลิฟอร์เนียในปลายปี 1848 ข่าวทองคำดึงดูดประชาชนราว 300,000 คนมายังแคลิฟอร์เนีย จากทั่วสหรัฐอเมริกาและต่างประเทศ ในจำนวนนี้ ประมาณครึ่งหนึ่งมาทางทะเล และอีกครึ่งมาทางบกจากทิศตะวันออกตามเส้นทางแคลิฟอร์เนียและเส้นทางแม่น้ำฮีลา
นักแสวงทอง หรือเรียกว่า "forty-niners" (อ้างถึงปี 1849) มักเผชิญความยากลำบากมากมายระหว่างทาง ขณะที่ผู้มาถึงใหม่ส่วนมากเป็นชาวอเมริกัน การตื่นทองก็ดึงดูดผู้คนหลายหมื่นคนจากละตินอเมริกา ยุโรป ออสเตรเลีย และจีน เริ่มแรก ก้อนทองคำสามารถหยิบขึ้นมาจากพื้น ต่อมา ทองคำถูกแยกจากธารน้ำและก้นแม่น้ำโดยใช้เทคนิคอย่างง่าย เช่น การร่อน มีการพัฒนาวิธีการที่ซับซ้อนขึ้นและได้ถูกนำไปใช้ในที่อื่นด้วย ณ จุดสูงสุด การก้าวหน้าทางเทคโนโลยีมาถึงจุดที่ต้องมีการจัดหาเงินทุนอย่างสำคัญ ซึ่งเพิ่มสัดส่วนบริษัททองคำต่อนักขุดปัจเจก ในยุคนั้น มีการค้นพบทองคำที่มีมูลค่ากว่าหนึ่งหมื่นล้านดอลล่าร์สหรัฐตามมูลค่าปัจจุบัน ซึ่งทำให้คนส่วนน้อยมีความมั่งคั่งมหาศาล อย่างไรก็ดี ส่วนมากเดินทางกลับบ้านโดยมีความมั่งคั่งเพิ่มขึ้นกว่าก่อนออกเดินทางมาเล็กน้อย
มีการพัฒนาวิธีการขนส่งใหม่ เมื่อเรือไอน้ำมีใช้กันทั่วไป จนถึงปี 1869 มีการสร้างทางรถไฟข้ามประเทศจากรัฐแคลิฟอร์เนียไปยังสหรัฐอเมริกาตะวันออก เกษตรกรรมและฟาร์มปศุสัตว์ขยายทั่วรัฐเพื่อให้เท่ากับความต้องการของผู้ตั้งถิ่นฐาน ในช่วงเริ่มต้นของการตื่นทอง ไม่มีกฎหมายเกี่ยวข้องกับกรรมสิทธิ์ในทรัพย์สินในแหล่งทองและระบบ "พนันการอ้างสิทธิ์" (staking claims) ถูกพัฒนาขึ้น การตื่นทองยังส่งผลให้เกิดการโจมตีชนพื้นเมืองในทวีปอเมริกา ซึ่งถูกโจมตีและถูกบังคับให้ย้ายออกจากดินแดนของเขา ประเมินว่ามีชาวอินเดียแคลิฟอร์เนีย 100,000 คนเสียชีวิตระหว่างปี 1848 ถึง 1868 และราว 4,500 คนในจำนวนนี้ถูกฆ่า การขุดทองยังส่งผลให้เกิดการทำลายสิ่งแวดล้อมแม่น้ำและทะเลสาบ
เจ้าหญิงเทะตินมะละ
เจ้าหญิงเทะตินมะละ (ထိပ်တင်မလတ်; 13 ตุลาคม ค.ศ. 1894–1965) หรือ ทินทินมะละ เป็นพระธิดาของลิมบินมินตา และเป็นพระนัดดาของกะนองมินตา นับเป็นเจ้านายชั้นอนุวงศ์ของราชวงศ์โก้นบอง
พระชนม์ชีพช่วงต้น
เจ้าหญิงเทะตินมะละประสูติเมื่อวันที่ 13 ตุลาคม ค.ศ. 1894 ณ กัลกัตตา อินเดียของบริเตน เป็นพระธิดาลำดับที่สองของลิมบินมินตา ประสูติแต่คีนแม (หรือ เยนาตาคีนคีนจี) พระชายา โดยเทะตินมะละเป็นพระนัดดาของกะนองมินตา เป็นพระปนัดดาของพระเจ้าแสรกแมง และเป็นพระญาติวงศ์ของพระเจ้าสีป่อ พระองค์สำเร็จการศึกษาจากโรงเรียนมัธยมศึกษาสำหรับสตรีในอลาหาบาด นับว่าเป็นเจ้าฝ่ายในผู้มีการศึกษาดีและตรัสภาษาอังกฤษได้คล่องพระองค์หนึ่ง
มอริซ คอลลิส (Maurice Collis) ผู้พิพากษาและนักประพันธ์ชาวสหราชอาณาจักร กล่าวถึงเทะตินมะละในหนังสือ Trials in Burma (1928) ระบุว่า "...พระองค์ประทับบนโซฟา เธอเป็นเจ้าหญิงผู้ทรงสิริโฉม สวมฉลองพระองค์กระโปรงทำจากผ้าไหมสีน้ำเงินละเสื้อแจ็กเก็ตผ้าลินินสีขาว พระฉวีผ่องพรรณราวกับสีของข้าวโพด พระเนตรกลมโตเป็นประกาย และมีพระกรเรียวงาม..." ส่วนมกุฎราชกุมารวิลเฮ็ล์มแห่งปรัสเซีย ทรงกล่าวถึงเทะตินมะละหลังทรงพบกับเจ้าหญิงพระองค์นี้เมื่อทรงร่วมงานสมาคมที่อลาหาบาด ว่าเป็นสุภาพสตรีที่ "โดดเด่น" ที่สุดที่พระองค์เคยพบเห็นระหว่างเสด็จประพาสตะวันออกไกล
ว่าที่พระราชินีแห่งสิกขิม
เจ้าหญิงเทะตินมะละในวัยดรุณีแรกรุ่น ทรงเริ่มติดต่อกับซิดก็อง ทูร์กู นามคยาล (Sidkeong Tulku Namgyal) พระโอรสของพระเจ้าทูต็อบ นามคยาล (Thutob Namgyal) กษัตริย์แห่งสิกขิม ครั้นเมื่อครอบครัวของของลิมบินมินตานิวัตกรุงย่างกุ้งไปแล้ว เจ้าชายซิดก็องก็ยังเสด็จไปเยี่ยมที่พม่าเมื่อ ค.ศ. 1912 จากนั้นทั้งสองพระองค์จึงวางแผนที่จะจัดพระราชพิธีเสกสมรส โดยได้รับการอนุญาตจากทั้งฝ่ายสหราชอาณาจักรและลิมบินมินตา โดยกำหนดการการจัดพระราชพิธีดังกล่าวใน ค.ศ. 1913 ทว่าพระราชพิธีเสกสมรสถูกเลื่อนออกไปอย่างไม่มีกำหนดเนื่องจากพระอาการประชวรของพระเจ้าทูต็อบ นามคยาล
ครั้นทูต็อบ นามคยาล พิราลัยเมื่อเดือนกุมภาพันธ์ ค.ศ. 1914 ซิดก็อง ทูร์กู นามคยาลขึ้นเสวยราชสมบัติสืบพระบิดาทันที และวางแผนที่จะอภิเษกสมรสกับเจ้าหญิงเทะตินมะละในวันที่ 10 กุมภาพันธ์ ค.ศ. 1915 ซึ่งทั้งสองพระองค์มีพระราชหัตถเลขาติดต่อกันไปมาเพื่อแสดงถึงความรัก และความยินดีกับชีวิตคู่ที่กำลังจะมาถึง
พระเจ้าซิดก็องถึงแก่พิราลัยในเดือนธันวาคม ค.ศ. 1914 เนื่องจากพระหทัยพิการในห้องบรรทม ขณะพระชนมายุ 35 พรรษา ในเอกสารของสหราชอาณาจักรอธิบายไว้ว่า "เป็นเหตุการณ์ลึกลับ" (mysterious circumstances)
เสกสมรส
เจ้าหญิงเทะตินมะละเสกสมรสกับเฮอร์เบิร์ต เบลลามี (Herbert Bellamy) นักเพาะพันธุ์ม้าและเจ้ามือรับแทงม้าในบอมเบย์ กัลกัตตา ปัตตาเวีย และสิงคโปร์ นอกจากนี้เขายังเป็นเจ้าของสนามม้าเมเมียว และนักสะสมกล้วยไม้ชาวออสเตรเลีย เมื่อวันที่ 19 ตุลาคม ค.ศ. 1921 ทั้งสองมีบุตรสาวด้วยกันเพียงคนเดียวคือ จูน โรส เบลลามี หรือยะดะหน่านะเม เกิดใน ค.ศ. 1932
เวิ้งนาครเขษม
thumb|250px|เวิ้งนาครเขษม ในปี พ.ศ. 2559 บริเวณฝั่ง[[ถนนเจริญกรุง]] เวิ้งนาครเขษม เป็นย่านการค้า บนที่ดินขนาด 14 ไร่ 1 งาน 91 ตารางวา ตั้งอยู่ในเขตสัมพันธวงศ์ กรุงเทพมหานคร เป็นศูนย์การค้าที่รวมสินค้าจีน ฝรั่ง และไทยไว้ด้วยกัน นับเป็นศูนย์การค้าสากลแห่งแรกของเกาะรัตนโกสินทร์ ปัจจุบันมีจุดเด่น คือ เป็นแหล่งจำหน่ายเครื่องดนตรี นอกจากนี้ก็มีอุปกรณ์อิเล็กทรอนิกส์ และหนังสือเก่าหายาก
เวิ้งท่านเลื่อน
แต่เดิมนั้น ที่ดินเวิ้งนาครเขษม เป็นที่ของคุณหญิงเลื่อนฤทธิ์ มารดาของพระยาเทพหัสดิน (ผาด เทพหัสดิน ณ อยุธยา) ซึ่งกันว่าเรียกเวิ้งท่านเลื่อน(ฤทธิ์) ที่ดินของเวิ้งท่านเลื่อน เมื่อมีการตัดถนนเยาวราชพาดผ่านที่ดิน ท่านก็ขายที่ดินส่วนที่จะมอบให้พระยาอนุภาพไตรภพบุตรชายคนที่ 3 ให้ตกเป็นของหลวง ดูแลโดยพระคล้งข้างที่ ซึ่งพระคลังข้างที่ก็จัดการก่อสร้างอาคารห้องแถว จัดแบ่งเสียใหม่ ส่วนฝั่งตรงข้ามถนนก็เป็นฝั่งวัดตึก ก็เป็นที่หลวงเช่นเดียวกัน มีการปลูกห้องแถวให้ประชาชนซื้อหาเช่าได้
นอกจากนี้ใน นิบาตชาดก เล่ม17 สัฏฐินิบาต แลสัตตินิบาต พิมพ์ในงานพระราชทานเพลิงศพ คุณหญิงเลื่อนฤทธิ์ ต.จ. เมื่อปีมะโรง พ.ศ. 2471 โดยสมเด็จกรมพระยาดำรงราชานุภาพ ทรงได้เล่าถึงมีใจความว่า “เรื่องประวัติของคุณหญิงเลื่อนฤทธิ์ ตอนเมื่อตั้งตัวได้แล้วไปคิดการประมาณพลาดเสียคราวหนึ่ง ด้วยเมื่อเจ้าพระยามหินทรศักดิธำรง ยังมีชีวิตอยู่ท่านคิดตั้งโรงละคอน เก็บเงินคนดูอย่างเช่นเล่นกันในยุโรป มีคนชอบดูกันมาก ครั้นละคอนโรงปรินสทิเอเตอนั้นเลิกเมื่อเจ้าพระยามหินทร ถึงอสัญกรรม คุณหญิงเลื่อนฤทธิ์ สำคัญว่าการเล่นละคอน เช่นนั้นจะหากำไรเลี้ยงตัวได้ ก็คิดฝึกหัดละคอนขึ้นโรงหนึ่ง เรียกชื่อว่า “ละคอนผสมสามัคคี” แต่การนั้นกลับเป็นทางขาดทุน แลเป็นเหตุให้ได้รับความเดือดร้อนต่างๆแม้จนถูกหมิ่นประมาทถึงต้องร้องฟ้องในโรงศาลเพื่อรักษาชื่อเสียงและยังมีความรำคาญด้วยประการอย่างอื่นเกือบเนืองนิจ จนสมเด็จพระพุทธเจ้าหลวงออกพระโอษฐ์ว่า น่าต่อสร้อยชื่อว่า “ท่านเลื่อนฤทธิ์นานาเนกนิตยอินสิเดนต์” ดังนั้นเพราะเกิดเหตุเดือดร้อนทีไรคุณหญิงเลื่อนฤทธิ์ ก็เป็นเข้าไปเฝ้ากราบทูลให้ทรงทราบความทุกข์ร้อนตามเคยมา ด้วยรู้ว่าทรงพระกรุณาไม่ถือโทษ แต่ครั้งนั้นเปนบุญที่ยังไม่ทันซุดโซมเสียหายมากมาย พอพระยาเทพหัสดิน บุตรคนใหญ่ซึ่งออกไปยุโรปสำเร็จการศึกษากลับมาถึง คุณหญิงเลื่อนฤทธิ์ ก็มอบกิจธุระให้บุตรคิดจัดการแก้ไข แลได้อาศัยพระบรมราชานุเคราะห์ของสมเด็จพระพุทธเจ้าหลวง ส่งรับซื้อที่บ้านเก่าอันอยู่ริมวัดจักรวรรดิราชาวาสให้เป็นทุน จึงผลความลำบากแล้วไปตั้งบ้านเรือนอยู่ใหม่ที่ริมคลองสามเสนต่อกลับถนนพิชัย ได้อยู่ที่นั่นต่อมาโดยความผาสุกจนตลอดอายุ” เป็นอันว่าที่ดินส่วนที่เหลือที่จะมอบให้พระยาเทพฯ ได้พระมหากรุณาธิคุณรับซื้อไว้
ซึ่งต่อมาพระบาทสมเด็จพระจุลจอมเกล้าเจ้าอยู่หัว โปรดให้ขุดสระขนาดใหญ่ และทำเป็นสวนสำหรับเป็นที่เล่นสนานของคนทั่วไป เรียกว่า วังน้ำทิพย์ (ภาษาจีนแต้จิ๋วว่า จุ้ยเจียเก็ง) ใกล้บริเวณนั้นเป็นที่อยู่ของชุมชนชาวจีนแต้จิ๋ว ต่อมาจึงได้พระราชทานที่ดินผืนดังกล่าวแก่สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ทรงเห็นว่าบริเวณนี้มีชุมชนเกิดขึ้นแล้วจึงได้ถมจนกลายเป็นที่โล่งกว้างใหญ่ ตั้งชื่อว่า เวิ้งนาครเขษม มีความหมายถึง เวิ้งอันเป็นที่รื่นรมย์ของชาวเมือง ต่อมาชื่อเรียกเพี้ยนเป็น เวิ้งนครเกษม
ตลาดโจร
เวิ้งนาครเขษม มีร้านจำหน่ายอาหาร มากมายที่เลื่องชื่อ อาทิ ร้านก๋วยเตี๋ยวเนื้อวัว ร้านผลไม้ดอง ร้านน้ำดื่มผสมโซดาด้วยเครื่องกดโบราณ ร้านน้ำผลไม้ น้ำแข็งใส ก๋วยเตี๋ยวราดหน้า และมีสินค้าหลากหลายไม่ว่าจะเป็นเครื่องทองเหลืองสำหรับประกอบอาหาร เครื่องไฟฟ้า ร้านเฟอร์นิเจอร์ ร้านจำหน่ายตู้เซฟ ร้านจำหน่ายวัตถุโบราณ และสิ่งที่เป็นชื่อเสียงคือ เป็นแหล่งจำหน่ายเครื่องดนตรี และมีร้านหนังสือเก่าแก่ เป็นต้นกำเนิดของหนังสือสารคดี หนังสือโหราศาสตร์ ตำรากฎหมาย คู่มือการทำการค้า นวนิยายรักและผจญภัยเช่น เสือดำเสือใบ และสามเกลอ พล นิกร กิมหงวน รวมไปถึงยังมีสินค้านำเข้าจากอังกฤษ อเมริกา และญี่ปุ่น
ปัจจุบัน
ถึงยุคปัจจุบัน บริเวณแห่งนี้เป็นสมบัติกองมรดกรวมของตระกูล 5 ตระกูล ประกอบด้วย กิติยากร สวัสดิวัตน์ เทวกุล โสณกุล และบุณยะปานะ ซึ่งสืบสายจากพระธิดาทั้ง 5 ของสมเด็จฯ เจ้าฟ้ากรมพระนครสวรรค์วรพินิต และได้โอนกรรมสิทธิ์ขายที่ดินให้บริษัท ทีซีซี เวิ้งนาครเขษม จำกัด บริหารจัดการ ด้วยราคาประมาณ 4,800 ล้านบาท โดยทำการโอนเมื่อวันที่ 29 มิถุนายน พ.ศ. 2555
บริเวณที่ดินแปลงนี้ ผังเมืองรวมกรุงเทพมหานครฉบับปัจจุบัน และร่างฉบับใหม่ที่จะประกาศเดือนพฤษภาคม 2556 ได้กำหนดเป็นพื้นที่สีแดง "พ.3" หรือที่ดินประเภทพาณิชยกรรม สามารถพัฒนาได้ทั้งที่อยู่อาศัยและเชิงพาณิชย์ แต่มีพื้นที่ไม่เกิน 1 หมื่นตารางเมตร หากจะสร้างเกินจะต้องอยู่ในเขตทางมีความกว้างไม่น้อยกว่า 10, 16 และ 30 เมตร หรือรัศมี 500 เมตร จากสถานีรถไฟฟ้า
แอสเสท เวิรด์ คอร์ป ได้เข้ามาพัฒนาที่ดินบริเวณเวิ้งนาครเขษมให้เป็นโรงแรมหรูผสมการค้าที่ทันสมัยคาดว่าจะเปิดให้บริการในปี 2569–2570
เบรกธรู (ซิงเกิล)
เบรกธรู (Breakthrough) เป็นซิงเกิลร้องโดยฮิราโนะ อายะ วางจำหน่ายครั้งแรกในวันที่ 8 มีนาคม 2006 โดยแลนติส สำหรับเพลง "Breakthrough" และ "อิชิบัน โบชิ" เป็นเพลงเปิดและปิดของเกมฟีนาลิส บนเพลย์สเตชัน 2
สถานีมหาวิทยาลัยแห่งชาติอินช็อน
สถานีมหาวิทยาลัยแห่งชาติอินช็อน (Incheon National University Station; หมายเลขสถานี ) เป็นสถานีรถไฟใต้ดินอินช็อน สาย 1 ตั้งอยู่ในแขวงซงโด เขตย็อนซู
ฟุตบอลชิงถ้วยพระราชทานคิงส์คัพ ครั้งที่ 36
คิงส์คัพ ครั้งที่ 36
คิงส์คัพ ครั้งที่ 36 นี่จัดการแข่งขันระหว่างวันที่ 24-30 ธันวาคม 2548 โดยมีทีมเข้าร่วมจาก 4 ประเทศ และการแข่งขันจัดในภาคใต้ของประเทศไทย ในจังหวัดกระบี่ พังงา และ ภูเก็ต โดยมีการแข่งขันในสาย และอันดับหนึ่งและอันดับสอง จะมาแข่งขันชิงชนะเลิศ โดยการแข่งขันนี้ไม่มีการชิงอันดับสาม
คิงคอง ปะทะ ก็อดซิลลา
คิงคอง ปะทะ ก็อดซิลล่า (キングコング対ゴジラ (Kingu Kongu Tai Gojira)) เป็นภาพยนตร์แนวสัตว์ประหลาดไคจู ในปี ค.ศ. 1962 ผลิตโดยบริษัทโทโฮ กำกับโดยอิชิโร ฮนดะ กับผลเอฟเฟ็กต์โดยเอจิ สึบูรายะ นำแสดงโดยทาดาโอะ ทากาชิมะ, เค็นจิ ซาฮาระ และมิเอะ ฮามะ เป็นภาพยตร์เรื่องที่ 3 ในซีรีส์ก็อตซิลล่า เป็นครั้งแรกของสองภาพยนตร์ที่ทำที่ญี่ปุ่นที่มีตัวละครคิงคอง (หรือจะเป็นของ Toho Studios counterpart) และยังเป็นครั้งแรกที่ทั้งสองคิงคอง และก็อดซิลล่า ปรากฏในภาพยนตร์สีและแบบไวด์สกรีน การผลิตเป็นส่วนหนึ่งของการเฉลิมฉลองครบรอบปีที่ 30 ของโตโฮ ภาพยนตร์เรื่องนี้ยังคงประสบความสำเร็จมากที่สุดในเชิงพาณิชย์ของทุกภาพยนตร์ซีรีส์ก็อตซิลล่าวันที่ฉาย
เนื้อเรื่อง
เมื่อเรือดำนํ้าได้ปลุกชีพก็อตซิลล่าจึงทำให้กลายเป็นข่าวไปทั่วญี่ปุ่น ทางสำนักพิมพ์แห่งหนึ่งที่กำลังตกอับสุดขีดได้ส่งเจ้าหน้าที่สามคนไปเกาะฟาโร่ซึ่งเชื่อว่ามีสัตว์ประหลาดอยู่เพื่อที่จะได้มีข่าวมาแข่งกับข่าวก็อตซิลล่า และแล้วทั้งสามก็ได้ไปเกาะฟาโร่ได้สำเร็จและได้พบกับคิงคองจึงส่งโทรเลขไปหาสำนักพิมพ์ของพวกเขาทำให้สำนักพิมพ์ที่ตกอับเริ่มมีข่าวเกี่ยวกับสัตว์ประหลาดที่ชื่อคิงคอง แต่แล้วทั้งสามก็ได้รับคำสั่งจากหัวหน้าสำนักพิมพ์ว่าให้เอาคิงคองมาด้วยจะได้สู้กับก็อตซิลล่า และแล้วการต่อสู้ที่จะทำให้ญี่ปุ่นต้องลุกเป็นไฟจึงเริ่มขึ้น
ฟิล ยังฮัสแบนด์
ฟิลิป เจมส์ ยังฮัสแบนด์ (เกิดวันที่ 4 สิงหาคม ค.ศ. 1987) เป็นอดีตนักฟุตบอลอาชีพชาวฟิลิปปินส์ โดยเขาลงเล่นให้กับทีมชาติฟิลิปปินส์ ตั้งแต่ ค.ศ. 2006 และเคยเป็นกัปตันทีมและผู้ทำประตูสูงสุดให้กับทีมชาติ
ทีมชาติ
ฟิลิปปินส์
ประเทศซานมารีโนในโอลิมปิกฤดูหนาว 2022
ประเทศซานมารีโน จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติซานมารีโนเป็นตัวแทนประเทศซานมารีโนในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
สกีลงเขา
ผลการแข่งขันดังนี้ :
เลตส์กรูฟ
"เลตส์กรูฟ" (Let's Groove) เป็นเพลงของวงดนตรีอเมริกัน เอิร์ธ, วินด์แอนด์ไฟร์ วางจำหน่ายเป็นซิงเกิลแรกจากสตูดิโออัลบั้มลำดับที่สิบเอ็ด เรสต์! (1981) เพลงเขียนโดยมอริส ไวต์ และเวย์น วอห์น และผลิตโดยไวต์ เพลงประสบความสำเร็จเชิงพาณิชย์และเป็นซิงเกิลที่ขึ้นชาร์ตได้สูงในหลายประเทศ โดยขึ้นถึง 20 อันดับแรกในสหรัฐ นิวซีแลนด์ สหราชอาณาจักร และแคนาดา
การตอบรับ
นิตยสาร เอ็นเอ็มอี จัดให้เพลงอยู่อันดับที่ 16 ในรายชื่อ "ซิงเกิลแห่งปี 1981" เพลงยังได้รับการเสนอชื่อเข้าชิงรางวัลแกรมมี สาขาการแสดงเพลงอาร์แอนด์บียอดเยี่ยมโดยศิลปินคู่หรือกลุ่ม ด้วย
พี.ซี. โซการ์
'''พี.ซี. โซการ์ (পি সি সরকার; ; 23 กุมภาพันธ์ ค.ศ. 1913 – 6 มกราคม ค.ศ. 1971) เป็นชื่อในวงการของ โปรฑัล จันทรา โซการ์' (প্রতুলচন্দ্র সরকার; ) ซึ่งเป็นนักมายากลชาวอินเดียที่มีชื่อเสียง เขาเป็นนักมายากลที่ทำการแสดงในระดับสากลตลอดช่วงทศวรรษ 1950 ถึง 1960 โดยการแสดง อินทราจัล'' ก่อนที่จะมีการถ่ายทอดสดและจัดฉายทางโทรทัศน์ โซการ์เสียชีวิตเนื่องจากอาการหัวใจวายขณะมีอายุได้ 58 ปี ในอาซาฮิกาวา ฮอกไกโด ประเทศญี่ปุ่น ณ วันที่ 6 มกราคม ค.ศ. 1971 ซึ่งเป็นสถานที่ที่เขาได้ทำการแสดง
ชีวิตช่วงต้น
โซการ์เกิดเมื่อวันที่ 23 กุมภาพันธ์ ค.ศ. 1913 ที่เมืองทันเกล ในเบงกอล (ปัจจุบันอยู่ในประเทศบังกลาเทศ) เขาเข้าศึกษาที่โรงเรียนมัธยมชิบนาธ เขาเริ่มต้นเรียนมายากลจาก กานาปาตี จักระบอร์ตี และเริ่มมีชื่อเสียงในช่วงกลางทศวรรษที่ 1930 เมื่อเขาเริ่มการแสดงในกัลกัตตา รวมถึงในประเทศญี่ปุ่นและประเทศอื่นอีกหลายประเทศ
ชีวิตครอบครัว
ในภายหลัง พี.ซี. โซการ์ ได้แต่งงานกับบาศานติ เทวี (เสียชีวิต 26 ธันวาคม ค.ศ. 2009 ที่กัลกัตตา) พวกเขาเป็นพ่อแม่ของแมนิค โซการ์ ซึ่งเป็นทั้งแอะนิเมเตอร์ ผู้กำกับ และเลเซอริสท์, พี.ซี. โซการ์ จูเนียร์ ซึ่งเป็นนักมายากล และพี.ซี. โซการ์ ยัง
ตราไปรษณียากร
วันที่ 23 กุมภาพันธ์ ค.ศ. 2010 ไปรษณีย์อินเดียได้ออกแสตมป์ 5 รูปี เพื่อเป็นเกียรติแก่เขา
จาง เจี๋ย (นักยกน้ำหนัก)
จาง เจี๋ย (Zhang Jie; 26 สิงหาคม ค.ศ. 1987 —) เป็นนักกีฬายกน้ำหนักชาวจีน
ประวัติ
ในปี ค.ศ. 2010 จาง เจี๋ย ได้ร่วมแข่งขันกีฬายกน้ำหนักในกีฬาเอเชียนเกมส์ 2010 ในรุ่นน้ำหนักไม่เกิน 62 กิโลกรัม และเค้าสามารถคว้าเหรียญทองได้ด้วยคะแนนรวม 321
และเมื่อปี ค.ศ. 2012 จาง เจี๋ย ได้ร่วมแข่งขันกีฬายกน้ำหนักในกีฬาโอลิมปิกฤดูร้อน 2012 ในรุ่นน้ำหนักไม่เกิน 62 กิโลกรัม แต่เค้าไม่ได้รับเหรียญรางวัลใดๆ
เทศบาลเมืองบางกร่าง
เทศบาลเมืองบางกร่าง เป็นเทศบาลเมืองซึ่งมีอาณาเขตครอบคลุมพื้นที่หมู่ที่ 4–8, 10 และบางส่วนของหมู่ที่ 2, 3, 9 (นอกเขตเทศบาลเมืองบางศรีเมือง) ของตำบลบางกร่าง อำเภอเมืองนนทบุรี จังหวัดนนทบุรี อยู่ห่างจากที่ว่าการอำเภอเมืองนนทบุรีประมาณ 15 กิโลเมตร เดิมมีฐานะเป็น "สภาตำบลบางกร่าง" ได้รับการจัดตั้งเป็น "องค์การบริหารส่วนตำบลบางกร่าง" เมื่อวันที่ 2 มีนาคม พ.ศ. 2538 จากนั้นได้รับการจัดตั้งเป็นเทศบาลเมืองเมื่อวันที่ 4 มิถุนายน พ.ศ. 2563 นับเป็นเทศบาลเมืองแห่งที่ 8 ของจังหวัดนนทบุรี ปัจจุบันในเขตเทศบาลมีประชากร 23,667 คน
สภาพภูมิประเทศ ตั้งอยู่บนที่ราบลุ่มแม่น้ำเจ้าพระยา มีคลองสำคัญหลายสาย แต่สายที่ใช้ในการคมนาคมได้แก่ คลองบางกอกน้อยและคลองอ้อมนนท์ ที่พักอาศัยส่วนใหญ่เป็นหมู่บ้านจัดสรร ประชากรส่วนใหญ่ประกอบอาชีพเกษตรกรรม มีพืชเศรษฐกิจที่สำคัญ นั่นคือ กระท้อน ภายในเขตเทศบาลมีโบราณสถานวัดปราสาทซึ่งขึ้นทะเบียนเป็นโบราณสถานแห่งชาติของกรมศิลปากร การศึกษามีโรงเรียนที่เปิดสอนในระดับมัธยมศึกษา ได้แก่ โรงเรียนเตรียมอุดมศึกษาพัฒนาการ นนทบุรี การขนส่งภายในเขตเทศบาลมีถนนสายหลัก 3 สาย ได้แก่ ถนนบางกรวย-ไทรน้อย ถนนราชพฤกษ์ และทางหลวงชนบท นบ.5038
การแบ่งแยกนิวเคลียส
การแบ่งแยกนิวเคลียส หรือ นิวเคลียร์ฟิชชัน (nuclear fission) ในสาขาฟิสิกส์นิวเคลียร์และเคมีนิวเคลียร์ เป็นปฏิกิริยานิวเคลียร์หรือกระบวนการการสลายกัมมันตรังสีอย่างหนึ่งที่นิวเคลียสของอะตอม แตกออกเป็นชิ้นขนาดเล็ก (นิวเคลียสที่เบากว่า) กระบวนการฟิชชันมักจะผลิตนิวตรอนและโปรตอนอิสระ (ในรูปของรังสีแกมมา) พร้อมทั้งปลดปล่อยพลังงานออกมาจำนวนมาก แม้ว่าจะเป็นการปลดปล่อยจากการสลายกัมมันตรังสีก็ตาม
พระเจ้ามี่นละแง
พระเจ้ามี่นละแง (မင်းလှငယ်, ; ค.ศ. 1418–1425) เป็นกษัตริย์พระองค์ที่ 6 แห่งอาณาจักรอังวะ ครองราชย์เป็นเวลา 3 เดือนใน ค.ศ. 1425 พระเจ้ามี่นละแงขึ้นสืบราชบัลลังก์หลังจากที่พระเจ้าฝรั่งมังศรี (พระราชบิดา) สวรรคตเนื่องจากถูกทหารไทใหญ่จากสี่ป้อซุ่มโจมตี ขณะนั้นพระองค์มีพระชนมายุเพียง 7 พรรษา การซุ่มโจมตีครั้งนั้นเป็นแผนของพระนางชีนโบ่แม หนึ่งในพระมเหสีของพระเจ้าฝรั่งมังศรีที่ต้องการให้เจ้าฟ้ากะเล่เจ้ตองโญ เจ้าฟ้าแห่งเมืองกะเล่ ผู้เป็นชู้รักขึ้นสืบราชบัลลังก์ กระทั่งอีก 3 เดือนต่อมา พระนางชีนโบ่แมในฐานะพระมเหสีของพระเจ้ามี่นละแงได้วางยาพิษปลงพระชนม์ยุวกษัตริย์ในช่วงต้นเดือนพฤศจิกายน และสถาปนาเจ้าฟ้ากะเล่เจ้ตองโญในอีกไม่กี่วันต่อมา
การแบ่งแยกนิวเคลียส
นิวเคลียร์ฟิชชันของธาตุหนักถูกค้นพบเมื่อวันที่ 17 ธันวาคม 1938 โดยชาวเยอรมัน อ็อทโท ฮานและผู้ช่วยของเขา ฟริทซ์ ชตรัสมัน และได้รับการอธิบายในทางทฤษฎีในเดือนมกราคมปี 1939 โดยลีเซอ ไมท์เนอร์ และหลานชายของเธอ อ็อทโท โรแบร์ท ฟริทซ์ ฟริทซ์ได้ตั้งชื่อกระบวนการนี้โดยการเปรียบเทียบกับฟิชชันทางชีวภาพของเซลล์ที่มีชีวิต มันเป็นปฏิกิริยาคายความร้อน (exothermic reaction) อย่างหนึ่งซึ่งสามารถปลดปล่อยพลังงานจำนวนมากในรูปของทั้งรังสีแม่เหล็กไฟฟ้าและพลังงานจลน์ของชิ้นส่วนย่อยที่แตกออก (ความร้อนที่ให้กับวัสดุที่เป็นกลุ่มในขณะที่ปฏิกิริยาการแบ่งแยกเกิดขึ้น) เพื่อให้การหลอมสามารถผลิตพลังงานขึ้นมาได้ พลังงานยึดเหนี่ยวนิวเคลียสโดยรวมขององค์ประกอบที่เกิดขึ้นจะต้องเป็นลบน้อยกว่า (พลังงานที่สูงขึ้น) กว่าพลังงานขององค์ประกอบช่วงเริ่มต้น
ยาฉะฮิเมะ: เจ้าหญิงครึ่งอสูร
เรื่องราวในภาคนี้เน้นไปที่รุ่นลูกตัวละครหลักของผลงาน ยาฉะฮิเมะ: เจ้าหญิงครึ่งอสูร โทวะ เซ็ตสึนะ ลูกสาวฝาแฝดของเส็ตโชมารู และ โมโรฮะ ลูกสาวของอินุยาฉะกับคาโงเมะ ใน พ.ศ. 2563 (ค.ศ.2020) เดือนพฤษภาคม นิตยสารโชเน็งซันเดย์ ฉบับที่ 24 ได้ประกาศข่าวอนิเมะและเปิดเผยตัวละครหลัก ไม่นานจากนั้นกำหนดการออกอากาศระบุเป็นช่วงฤดูใบไม้ร่วง โดยต่อมาได้ยืนยันวันเริ่มในวันเสาร์ที่ 3 ตุลาคม วิซมีเดีย (Viz Media) ได้สิทธิ์การฉายในแบบดิจิตัลในทวีปอเมริกาเหนือและลาตินอเมริกา ส่วนในเอเชีย มีเดียลิงก์ (Medialink) ได้สิทธิ์การฉาย ซึ่งทั้งนี้มีเขตสตรีมมิ่งรวมถึงประเทศไทย ที่สามารถรับชมได้ผ่านช่อง Ani-One (Ani-One動漫專區) ทางยูทูบ ตั้งแต่วันเสาร์ที่ 3 ตุลาคม ในเวลา 17:00 นาฬิกา ตามเวลาประเทศไทย ลักษณะเสียงพากษ์ญี่ปุ่น-คำบรรยาย(มีบรรยายไทย) ออกอากาศในทุกวันเสาร์ จำนวน 24 ตอนจบ
การแบ่งแยกนิวเคลียส
ฟิชชันเป็นรูปแบบหนึ่งของการแปลงพันธ์นิวเคลียส (nuclear transmutation) เพราะชิ้นส่วนที่แตกออกไม่ได้มีองค์ประกอบทางเคมีเดียวกันกับอะตอมเดิม ทั้งสองนิวเคลียสที่ถูกผลิตส่วนใหญ่มักจะมีขนาดเทียบเคียงกันแต่แตกต่างกันเล็กน้อย โดยทั่วไปมักจะมีอัตราส่วนมวลของผลิตภัณฑ์อยู่ที่ประมาณ 3 ต่อ 2 สำหรับไอโซโทปของวัสดุฟิสไซล์ธรรมดา ฟิชชันส่วนใหญ่จะเป็นฟิชชันแบบไบนารี (ผลิตชิ้นแตกที่มีประจุสองชิ้น) แต่ในบางครั้ง (2-4 ครั้งต่อหนึ่งพันเหตุการณ์) ชิ้นแตกที่มีประจุบวก 3 ชิ้นถูกผลิตออกมาในการหลอมที่เรียกว่าฟิชชันสามชิ้น (ternary fission) ชิ้นแตกที่เล็กที่สุดในกระบวนการฟิชชันสามชิ้นเหล่านี้มีขนาดในช่วงตั้งแต่โปรตอนจนถึงนิวเคลียสของอาร์กอน
ยาฉะฮิเมะ: เจ้าหญิงครึ่งอสูร
เพลงเปิด-เพลงปิด
เพลงเปิด: เพลง NEW ERA ขับร้อง SixTONES / เนื้อเพลง Page Grace, Dr. Loui, Naoki Itai / เรียบเรียงและจัดเรียง Naoki Itai, MEG
การแบ่งแยกนิวเคลียส
นอกเหนือไปจากฟิชชันที่เกิดจากนิวตรอน ควบคุมและใช้ประโยชน์โดยมนุษย์แล้ว รูปแบบโดยธรรมชาติของการสลายกัมมันตรังสีที่เกิดขึ้นเอง (ไม่ต้องใช้นิวตรอน) จะยังถูกเรียกว่าฟิชชันเช่นกัน และมันเกิดขึ้นโดยเฉพาะอย่างยิ่งในไอโซโทปที่มีเลขมวลสูงมาก ฟิชชันเกิดเอง ถูกค้นพบในปี 1940 โดย Flyorov, Petrzhak และ Kurchatov ในมอสโก เมื่อพวกเขาได้ตัดสินใจที่จะยืนยันว่า โดยไม่ต้องมีการระดมยิงด้วยนิวตรอน อัตราการเกิดฟิชชันของยูเรเนียมจะเล็กน้อยจนไม่ต้องนำมาคำนวณได้ ตามที่ได้คาดการณ์โดย Niels Bohr; มันไม่ได้เป็นเช่นนั้น องค์ประกอบของผลิตภัณฑ์เหล่านั้นคาดเดาไม่ได้ (ซึ่งแตกต่างกันไปในวงกว้างของความน่าจะเป็นและลักษณะที่ค่อนข้างวุ่นวาย) พวกมันทำให้ฟิชชันแตกต่างจากกระบวนการควอนตัมอุโมงค์ที่เกิดอย่างชัดเจน เช่นการปล่อยโปรตอน การสลายให้อนุภาคอัลฟาและการสลายกลุ่ม ที่ในแต่ละครั้งให้ผลิตภัณฑ์ตัวเดียวกัน นิวเคลียร์ฟิชชันผลิตพลังงานเพื่อผลิตกระแสไฟฟ้าและขับการระเบิดของอาวุธนิวเคลียร์ การนำไปใช้งานทั้งสองนี้เป็นไปได้เพราะสารบางอย่างที่เรียกว่าเชื้อเพลิงนิวเคลียร์ทำให้เกิดการฟิชชันเมื่อพวกมันถูกกระแทกด้วยนิวตรอนฟิชชัน และส่งผลให้มีการปลดปล่อยนิวตรอนเมื่อนิวเคลียสแตกออก นี้จะทำให้เกิดปฏิกิริยาลูกโซ่นิวเคลียร์ที่ยั่งยืนด้วยตนเอง และปล่อยพลังงานออกมาในอัตราที่สามารถควบคุมได้ในเครื่องปฏิกรณ์นิวเคลียร์หรือในอัตราที่ไม่สามารถควบคุมได้อย่างรวดเร็วมากในอาวุธนิวเคลียร์
ยาฉะฮิเมะ: เจ้าหญิงครึ่งอสูร
เพลงเปิด-เพลงปิด
เพลงปิด: เพลง Break ขับร้อง Uru / เนื้อเพลงและเรียบเรียง Uru / จัดเรียง Yaffle
การแบ่งแยกนิวเคลียส
ปริมาณของ'พลังงานอิสระ'ที่มีอยู่ในเชื้อเพลิงนิวเคลียร์มีเป็นล้านเท่าของปริมาณพลังงานอิสระที่มีอยู่ในมวลที่คล้ายกันของเชื้อเพลิงสารเคมีเช่นน้ำมันก๊าซโซลีน ทำให้นิวเคลียร์ฟิชชนเป็นแหล่งพลังงานที่มีความหนาแน่นสูง อย่างไรก็ตามผลิตภัณฑ์ที่ได้จากนิวเคลียร์ฟิชชันโดยค่าเฉลี่ยจะมีกัมมันตรังสีมากกว่าธาตุหนักทั้งหลายที่ถูกฟิชชันตามปกติเพื่อทำให้เป็นเชื้อเพลิง และยังคงอยู่อย่างนั้นเป็นเวลานานมากอย่างมีนัยสำคัญซึ่งทำให้เกิดปัญหากากนิวเคลียร์เพิ่มขึ้น ความกังวลทั้งหลายเกี่ยวกับการสะสมของกากนิวเคลียร์และเกี่ยวกับศักยภาพในการทำลายล้างของอาวุธนิวเคลียร์อาจถ่วงดุลกับคุณภาพที่พึงประสงค์ของนิวเคลียร์ฟิชชันว่าเป็นแหล่งพลังงานแหล่งหนึ่ง และเพิ่มการอภิปรายทางการเมืองอย่างต่อเนื่องด้านพลังงานนิวเคลียร์
ยาฉะฮิเมะ: เจ้าหญิงครึ่งอสูร
ดนตรีเพลงประกอบ
ดนตรีพื้นหลัง OST (Original Soundtrack) / BGM (Background Music) สร้างสรรค์ทำนองและอำนวยเพลง คาโอรุ วาดะ
การแบ่งแยกนิวเคลียส
โดยปฏิกิริยานิวเคลียร์ที่นิวเคลียสของธาตุขนาดใหญ่แยกตัวเป็นนิวเคลียสของธาตุที่มีขนาดเล็กลง เรียกว่า ปฏิกิริยานิวเคลียร์ฟิชชัน ซึ่งค่อนข้างจะคุ้นหูสำหรับคนไทยเนื่องจากมีการกล่าวถึงอยู่บ่อยครั้ง ในปัจจุบันมีการนำเอาพลังงานนิวเคลียร์จากปฏิกิริยาฟิชชันมาใช้อย่างแพร่หลายในหลายประเทศ เช่น สหรัฐอเมริกา ประเทศอังกฤษ และประเทศฝรั่งเศส เป็นต้น แต่การนำเอาปฏิกิริยานิวเคลียร์ฟิชชันมาใช้นั้นมีความเสี่ยงในเรื่องผลกระทบต่อสิ่งแวดล้อมสูงมาก ซึ่งเห็นได้จากอุบัติเหตุที่เกิดขึ้นที่โรงงานไฟฟ้าเชอโนเบิล ที่สหภาพโซเวียต ซึ่งก่อให้เกิดผลกระทบต่อสิ่งแวดล้อมมากมายและยังคงเป็นเรื่องเศร้าใจและน่ากลัวจนถึงทุกวันนี้
เซติเญ
เซติเญ เป็นเมืองในประเทศมอนเตเนโกร เคยเป็นเมืองหลวงเก่าของแคว้นมอนเตเนโกร จากสำมะโน ค.ศ. 2011 เมืองนี้มีประชากร 14,093 คน ในขณะที่เทศบาลเซติเญมีพลเมือง 16,657 คน เซติเญตั้งอยู่ในเขตภูเขาทางตะวันตกเฉียงเหนือของประเทศ มีสุสานของผู้ครองแคว้นมอนเตเนโกร และพิพิธภัณฑ์ซึ่งตั้งอยู่ในพระราชวังเดิม เมืองนี้ก่อตั้งขึ้นในคริสต์ศตวรรษที่ 15 และกลายเป็นอู่วัฒนธรรมมอนเตเนโกร
ชื่อ
รายงานจากข้อมูลที่บันทึกไว้ ในช่วงปลายคริสต์ศตวรรษที่ 17 มีแม่น้ำ Cetina ไหลลงมาจากที่ราบ ส่วนหนึ่งของเมืองจึงเรียกตามแม่น้ำสายนั้นว่า Cetinjsko polje (ทุ่งเซติเญ) ในเวลานั้น Cetinjsko polje เคยเป็นหมู่บ้านขนาดเล็ก ภายหลังเมืองที่สร้างใหม่ได้ชื่อเซติเญ (Cetinje) ส่วนในบันทึกทางประวัติศาสตร์ เซติเญได้รับการกล่าวถึงครั้งแรกใน ค.ศ. 1440
ก่อตั้ง
เซติเญได้รับการจัดตั้งขึ้นใน ค.ศ. 1482 เมื่ออีวัน เซอร์โนเยวิช (Ivan Crnojević) ย้ายเมืองหลวงจาก Obod ทางตอนเหนือของแม่น้ำเซอร์โนเยวิชไปยังทุ่งที่ตีนเขาLovćenที่ป้องกันได้ง่าย ในปีเดียวกันเขาสั่งให้สร้างราชสำนักขึ้นที่ตำแหน่งใหม่และจัดตั้งอาราม (อุทิศแด่พระนางมารีย์) ด้วยเงินบริจาคส่วนบุคคลใน ค.ศ. 1484 ราชสำนักและอารามเป็นอาคารสมัยฟื้นฟูศิลปวิทยาที่มีการบันทึกหลังแรกในมอนเตเนโกร เซอร์โนเยวิชจำต้องย้ายที่ตั้ง Eparchy แห่งเซตาจาก Vranjina ไปยังเซติเญเนื่องจากการรุกรานของออตโตมันใน ค.ศ. 1485 เมืองนี้ตั้งชื่อตามแม่น้ำ Cetina
เขตมุขนายกเซตาได้รับการเลื่อนสถานะเป็น metropolitanate ที่เซติเญ โดยเซตาตกอยู่ภายใต้การปกครองของออตโตมันครั้งแรกใน ค.ศ. 1499 จากนั้นถูกผนวกเข้าไปในซันจักมอนเตเนโกรใน ค.ศ. 1514
เมืองพี่น้อง
เซติเญเป็นเมืองพี่น้องกับเมืองดังนี้:
ปรัสเซีย
ปรัสเซีย (Prussia) หรือ พร็อยเซิน (Preußen) หรือ โบรุสซีอา (ละติน: Borussia) เป็นรัฐที่รุ่งเรืองที่สุดในบรรดารัฐทั้งหลายของชนชาติเยอรมัน มีจุดกำเนิดจากดัชชีปรัสเซียและแคว้นชายแดนบรันเดินบวร์ค อันเป็นแคว้นของจักรวรรดิโรมันอันศักดิ์สิทธิ์ซึ่งตั้งอยู่ตอนกลางของภูมิภาคที่ชื่อว่าพร็อยเซิน รัฐแห่งนี้ถูกปกครองโดยราชวงศ์โฮเอินท์ซ็อลเลิร์นเป็นเวลาหลายศตวรรษ การมีกองทัพที่เข็มแข็งทำให้ปรัสเซียประสบความสำเร็จในการแผ่ขยายดินแดน ปรัสเซียมีเมืองหลวงเดิมอยู่ที่เคอนิชส์แบร์คก่อนที่จะย้ายเมืองหลวงไปยังเบอร์ลินในปี 1701
ในการประชุมใหญ่แห่งเวียนนา (ปี 1814–15) ซึ่งจัดระเบียบทวีปยุโรปเสียใหม่ภายหลังถูกทำให้ปั่นป่วนจากสงครามนโปเลียน ปรัสเซียได้รับดินแดนส่วนใหญ่ทางตะวันตกเฉียงเหนือของเยอรมนีในปัจจุบัน ซึ่งรวมถึงรัฐร่ำรวยถ่านหินอย่างรัฐรูร์ (Ruhr) อิทธิพลทางเศรษฐกิจและทางการเมืองของปรัสเซียได้เติบโตอย่างรวดเร็ว ปรัสเซีบกลายเป็นหัวใจของสมาพันธรัฐเยอรมันเหนือในปี 1867 และของจักรวรรดิเยอรมันในปี 1871 ปรัสเซียในยุคจักรวรรดิเยอรมนี้มีอาณาเขตไพศาลมากกว่ารัฐเยอรมันที่เหลือรวมกันเสียอีก ชนชั้นนำของปรัสเซียมักจะระบุว่าตัวเองนั้นเป็น "ชาวเยอรมัน" มากกว่าบอกว่าตัวเองนั้นเป็น "ชาวปรัสเซีย"
ประวัติศาสตร์
เดิมทีปรัสเซียเป็นรัฐบริวารของโปแลนด์ ก่อนที่ในปี 1651 ปรัสเซียจำยอมต้องโอนอ่อนหันไปอยู่กับจักรวรรดิสวีเดน แต่หลังจากนั้นไม่กี่ปีก็เกิดสงครามเหนือครั้งที่สอง ปรัสเซียฉวยโอกาสต่อรองกับสวีเดน ว่าจะยอมช่วยสวีเดนทำศึกแลกกับการให้เอกราชแก่ปรัสเซีย หลังปรัสเซียได้รับเอกราชแล้วก็เริ่มผงาดตนเองขึ้นมาจนสามารถสถาปนาเป็นราชอาณาจักรในปี 1701   และมีอิทธิพลสูงที่สุดในศตวรรษที่ 18 ถึง 19 ปรัสเซียรุ่งเรืองอย่างก้าวกระโดดและกลายเป็นมหาอำนาจในสมัยพระเจ้าฟรีดริชที่ 2 มหาราช โดยขึ้นชื่อว่าเป็นประเทศที่มีกองทัพบกที่ทรงแสนยานุภาพมากที่สุดในโลก และยิ่งเรืองอำนาจขึ้นอีกในสมัยมุขมนตรี ออทโท ฟอน บิสมาร์ค ชัยชนะของปรัสเซียในสงครามสามครั้งได้แก่ สงครามชเลสวิชครั้งที่สองกับเดนมาร์กในปี 1864, สงครามออสเตรีย-ปรัสเซียในปี 1866 และสงครามฝรั่งเศส-ปรัสเซียในปี 1870–71 ทำให้บิสมาร์คสามารถรวมรัฐเยอรมันเล็กน้อยต่างๆเข้าด้วยกันเป็นสมาพันธรัฐเยอรมันเหนือ โดยกีดจักรวรรดิออสเตรีย (ซึ่งถือเป็นรัฐเยอรมันเช่นกัน) ออกไป
ในปีค.ศ. 1871 บรรดารัฐเยอรมันทั้งหลายได้ถูกผนวกเข้าด้วยกันเป็นจักรวรรดิเยอรมันภายใต้การนำของปรัสเซีย อย่างไรก็ตาม การพ่ายแพ้ในสงครามโลกครั้งที่หนึ่งทำให้บ้านเมืองเกิดกลียุค จนเกิดการปฏิวัติเยอรมันขึ้นในเดือนพฤศจิกายน 1918 ซึ่งได้ทำให้ระบอบจักรพรรดิได้ล่มสลายลงและขุนนางทั้งหลายต่างก็สูญสิ้นอิทธิพลทางการเมือง ราชอาณาจักรปรัสเซียจึงถูกยุบและมีการจัดตั้งเสรีรัฐปรัสเซียซึ่งปกครองด้วยระบอบสาธารณรัฐขึ้น ตั้งแต่นั้นมาปรัสเซียก็มีสถานะเป็นรัฐอิสระในประเทศเยอรมนีจนกระทั่งในปี 1933 เมื่อพรรคนาซีขึ้นเถลิงอำนาจ รัฐบาลนาซีได้ใช้กฎหมาย ไกลช์ชัลทุง (Gleichschaltung) เพื่อจัดตั้งการปกครองแบบรัฐเดี่ยว โดยรวบอำนาจการปกครองทั้งหมดในเยอรมนีไว้ที่รัฐบาลนาซีในกรุงเบอร์ลิน เมื่อระบอบนาซีล่มสลายลงในปี 1945 เยอรมนีถูกแบ่งออกเป็นโซนต่างๆซึ่งอยู่ในบังคับของกองทัพฝ่ายสัมพันธมิตร และมีการแบ่งเยอรมนีออกเป็นตะวันออกและตะวันตก ซึ่งถือเป็นจุดจบทางพฤตินัยของปรัสเซีย แต่ในทางนิตินัย ปรัสเซียยังคงดำรงอยู่จนถึงวันที่ 25 กุมภาพันธ์ 1947 อันเป็นวันที่มีข้อบัญญัติสภาบังคับแห่งสัมพันธมิตรที่ 46 ซึ่งได้ยุบปรัสเซียอย่างเป็นทางการ
ไมน์คราฟต์: สตอรีโหมด
ไมน์คราฟต์: สตอรีโหมด (Minecraft: Story Mode) หรือ ไมน์คราฟต์: โหมดเนื้อเรื่อง เป็นวิดีโอเกมผจญภัยกราฟิกแบบจุดและคลิกที่นำเสนอเนื้อเรื่องแบบตอน ถูกพัฒนาและวางจำหน่ายโดยเทลล์เทลเกมส์ (Telltale Games) ซึ่งได้นำต้นแบบมาจากวิดีโอเกมแซนด์บ็อกซ์ไมน์คราฟต์ 5 ซึ่งตอนของเกมนี้ได้ถูกว่างจำหน่ายในช่วงเดือนตุลาคม ค.ศ. 2015 ไปจนถึงเดือนมีนาคม ค.ศ. 2016 และ 3 ตอนเพิ่มเติมเป็นตอนที่สามารถดาวน์โหลดได้ (DLC) ในช่วงกลางปี ค.ศ. 2016 เกมนี้ได้ถูกปล่อยบนไมโครซอฟท์วินโดวส์, แมคโอเอส, เพลย์สเตชัน 3, เพลย์สเตชัน 4, เพลย์สเตชันวิต้า, วียู, นินเท็นโดสวิตช์, เอกซ์บอกซ์ 360, เอกซ์บอกซ์วัน, แอนดรอยด์, ไอโอเอส และแอปเปิลทีวี เกมนี้ได้ร่วมพัฒนากับโมแจง (Mojang) ซึ่งผู้พัฒนาที่แท้จริงของไมน์คราฟต์ และเวอร์ชันเต็มของเกมนี้ได้วางจำหน่ายในเดือนธันวาคม ค.ศ. 2016
ปรัสเซีย
ประวัติศาสตร์
ราชอาณาจักรปรัสเซียสิ้นสุดลงในปี 1918 พร้อมๆกับบรรดาราชวงศ์ต่างๆในรัฐต่างๆของเยอรมันจากผลของการปฏิวัติในประเทศภายหลังจากที่เยอรมันพ่ายแพ้ในสงครามโลกครั้งที่หนึ่ง หลังจากนั้น ในสมัยสาธารณรัฐไวมาร์ ปรัสเซียมีสถานะเป็นเสรีรัฐปรัสเซียโดยยังมีอำนาจในการปกครองและออกกฎหมายเอง ปรัสเซียสูญเสียอำนาจทางการเมืองและนิติบัญญัติของตัวเองแทบทั้งหมดเมื่อมีการรัฐประหารปี 1932 ที่นำโดยฟรันซ์ ฟอน พาเพิน ต่อมาในปี 1935 รัฐบาลนาซีได้ยุบรัฐเล็กน้อยต่างๆทั้งหมดในเยอรมนีและจัดตั้งระบบเขตปกครองที่เรียกว่า เกา (Gau เทียบเท่าจังหวัด) ขึ้นมา อย่างไรก็ตาม ยังมีการคงตำแหน่งในคณะมนตรีปรัสเซียบางตำแหน่งไว้ และแฮร์มันน์ เกอริง ยังคงเป็นมุขมนตรีปรัสเซียไปจนสิ้นสุดสงครามโลกครั้งที่สอง
ไมน์คราฟต์: สตอรีโหมด
แนวเกมจะเป็นแบบตอน ๆ ตามแบบของเทลล์เทลเกมส์ที่เคยใช้ในเดอะวอล์กกิงเดด (The Walking Dead), เดอะวูล์ฟอะมองอัส (The Wolf Among Us), เทลส์ฟรอมเดอะบอร์ดเดอร์แลนดส์ (Tales from the Borderlands) และเกมออฟโทรนส์ (Game of Thrones) เกมนี้จะเริ่มจากตัวละครใหม่ที่ชื่อ เจสซี (Jesse) ซึ่งเขาสามารถเป็นเพศหญิงหรือเพศชายก็ได้แล้วแต่เราจะเลือก โดยในเกม พวกเขาและมิตรสหายของพวกเขาจะต้องพยายามที่จะช่วยโลกโดยการเอาชนะวิทเธอร์สตอร์ม (Wither Storm)
ภาค 2 (มี 5 ตอน) ถูกปล่อยออกมาในเดือนกรกฎาคม ค.ศ 2017 และได้ดำเนินเรื่องราวต่อจากเนื้อเรื่องต่อจากภาค 1 ตามตัวเลือกที่ผู้เล่นได้เลือกระหว่างตลอดทั้งภาค 1
เกมการเล่น
ไมน์คราฟต์: สตอรีโหมดเป็นวิดีโอเกมผจญภัยกราฟิกแบบจุดและคลิกแนวคอเมดีดราม่ามีการโต้ตอบเป็นตอน ๆ ซึ่งเหมือนกับเกมอื่น ๆ ของเทลล์เทลเกมส์ที่มีการปล่อยออกมาเป็นตอน ๆ ในเกมผู้เล่นจะเก็บไอเทม แก้ปัญหา และคุยกับตัวละครที่ผู้เล่นไม่ได้ควบคุม (NPC) ผ่านทางแผนผังการสนทนา (Dialog tree) เพื่อที่จะได้เรียนรู้เกี่ยวกับเรื่องราวต่าง ๆ และกำหนดว่าจะทำอะไรต่อไป ซึ่งเหมือนกันเกมอื่น ๆ ของเทลล์เทลเกมส์ที่การตัดสินใจของผู้เล่นจะส่งผลกระทบกับเหตุการณ์ในขณะนั้นและตอนต่อไป แต่อย่างไรก็ตาม ก็ไม่เหมือนกับเกมของเทลล์เทลเกมส์ที่ผ่านมาที่มีแน้วโน้มไปทางผู้ใหญ่หรืออารมณ์ที่มากเกินไป เช่น การตายของตัวละครที่สำคัญ แต่ไมน์คราฟต์: สตอรีโหมดนั้นจะมุ่งเน้นไปทางที่เหมาะกับครอบครัว ดังนั้นการตัดสินใจและอารมณ์ก็ยังเป็นจุดที่สำคัญ แต่จะไม่มีภาพหรือรูปแบบแบบผู้ใหญ่ การคราฟต์และการสร้างซึ่งเป็นองค์ประกอบที่สำคัญของไมน์คราฟต์ก็ได้มีอยู่ในเกมการเล่นด้วย โดยจะเป็นวิธีที่คล้าย ๆ กัน ในเกมจะมีระบบต่อสู้และลำดับการกระทำอื่น ๆ ด้วย โดยนำเนินการผ่านทางควิกไทม์อีเวนต์ (Quick time event) ซึ่งเหมือนกับเกมของเทลล์เทลเกมส์เกมอื่น ๆ ที่เป็นตอน ๆ
เรื่องย่อ
ไมน์คราฟต์: สตอรีโหมดเป็นเรื่องราวที่เกิดขึ้นภายในเกมไมน์คราฟต์ โดยตัวละครหลักคือ เจสซี (Jesse) (ให้เสียงโดย แพตตัน ออสวอลต์ (Patton Oswalt)/แคทเธอรีน เทเบอร์ (Catherine Taber)) ผู้ซึ่งเป็นผู้เล่นใหม่ที่หลงใหลในเกมไมน์คราฟต์และเป็นผู้ที่ออกเดินทางกับเพื่อนของเขาภายในโลกไมน์คราฟต์เพื่อที่จะตามหาดิออร์เดอร์ออฟเดอะสโตน (The Order of the Stone) เขาคือกลุ่มที่ประกอบด้วย เกเบรียล (Gabriel), เอลเลการ์ด (Ellegaard), แม็กนัส (Magnus), ซอเรน (Soren) และไอวอร์ (Ivor) พวกเขาคือ 5 นักผจญภัยในตำนานที่เคยช่วยโลกไมน์คราฟต์ไว้ ในเกมเจสซีจะเป็นผู้เล่นใหม่ที่กำลังเรียนรู้วิธีการสร้างและการคราฟต์ และเขาก็ยังหลงใหลโลกของไมน์คราฟต์ด้วย ในเกมจะประกอบไปด้วยสถานที่ต่าง ๆ ที่เหมือนกับไมน์คราฟต์ของจริง เช่น เนเธอร์ (Nether), ดิเอนด์ (The End), และฟาร์เแลนดส์ (Far Lands) เป็นต้น
ฮาร์ลีย์-เดวิดสัน (พินบอลบาลลี)
ฮาร์ลีย์-เดวิดสัน (Harley-Davidson) เป็นเครื่องพินบอลจากบริษัทมิดเวย์ที่วางจำหน่ายภายใต้ชื่อบริษัทบาลลีในเดือนกุมภาพันธ์ ค.ศ. 1991 ซึ่งออกแบบโดยแบร์รี เอาเออร์สเลอร์ และมาร์ก สเปรงเกอร์ ซึ่งเป็นเกมแรกของบริษัทบาลลีที่ใช้กระดานวิลเลียมส์ดับเบิลยูพีซี (ตัวอักษรและตัวเลข) และเป็นเกมพินบอลจากบริษัทบาลลีเป็นเกมสุดท้ายที่ใช้จอแสดงผลแบบตัวอักษรและตัวเลข
กติกา
การผ่านเลนอักษรยู-เอส-เอ ให้สำเร็จ (สีแดง, ขาว และน้ำเงิน โดยเปลี่ยนเลนแบบทิศทางเดียว) จะเพิ่มตัวคูณโบนัส ซึ่งสูงถึง 6 เท่า และจะไม่รีเซตในความยากง่ายจากโรงงาน ตลอดจนการเคลียร์เลนด้วยไฟ 6 ดวงนอกเลนลูกกลมพิเศษ หลังจากนั้น เมื่อทำยูเอสเอสำเร็จ จะให้โบนัสยูเอสเอแก่ผู้เล่น โดยเริ่มที่ 100,000 คะแนน และเพิ่มขึ้น 100,000 ทุกครั้งที่สะสม โดยไม่มีขีดจำกัด
เกมนี้มีเป้าหมายหยดสองชุด ซึ่งอันหนึ่งอยู่ทางซ้ายสุด (อักษรเอช-เอ-อาร์) และอีกอันหนึ่งอยู่ตรงกลาง (อักษรแอล-อี-วาย) โดยเป็นการทำไฟอักษรฮาร์ (HAR) สปินเนอร์ด้านซ้ายทั้งหมด 3,000 คะแนนต่อการหมุนหนึ่งครั้ง และการทำไฟอักษรลีย์ (LEY) ทางขวาทั้งหมด ตลอดจนการทำสำเร็จทั้งคะแนนและรับโบนัสอักษรฮาร์ลีย์ (50,000, 100,000, 200,000, 300,000 และ 500,000 คะแนน)
นอกจากนี้ ยังมีสแตนด์อัปของอักษรเดวิดสัน (DAVIDSON) โดยอักษรดีอยู่ทางซ้ายสุดใต้รูปหยด, อักษรเออยู่ระหว่างวิถีโคจรด้านซ้ายกับการดีดซ้าย, อักษรวีอยู่ที่จุดเดียวกันทางด้านขวา และส่วนที่เหลืออยู่ตามผนังด้านขวา การทำอักษรเดวิดสันให้สำเร็จจะเพิ่มความเร็วโบนัสเมื่อดีดออกทางขวา โดยเริ่มจาก 1 ล้านคะแนน และเพิ่มขึ้น 1 ล้านคะแนนทุกครั้งที่รวบรวม การทำอักษรเดวิดสันให้สำเร็จสองครั้งในหนึ่งลูกจะทำให้ลูกกลมพิเศษนั้นดีดออกทางขวา ซึ่งแจ็กพอตยังสว่างอยู่ที่นี่เมื่อผู้เล่นสัญจรข้ามอเมริกา
วัดโพธิ์ปากพลี
วัดโพธิ์ปากพลีเป็นวัดเก่าแก่ น่าจะสร้างมาตั้งแต่สมัยกรุงศรีอยุธยาแต่ไม่ทราบสร้างเมื่อปีใด แต่ได้รับการขึ้นทะเบียนเป็นคณะสงฆ์อนุญาตสร้างวัดเมื่อราว พ.ศ. 2280 ได้รับพระราชทานวิสุงคามสีมาเมื่อ พ.ศ. 2482 ซึ่งน่าจะมีอายุสมัยรุ่นเดียวกับวัดท้าวอู่ทอง จังหวัดปราจีนบุรี เนื่องจากมีผู้สูงวัยเล่าว่า มีการสร้างวัดโพธิ์ปากพลีสร้างแข่งขันคู่กันมากับวัดท้าวอู่ทอง แต่เดิมนั่นวัดโพธิ์ปากพลี เป็นวัดไม่ใหญ่โตนัก สร้างด้วยไม้มุ่งแฝกมีกุฎิเพียง 2–3 หลัง ศาลาการเปรียญและอุโบสถเล็ก ๆ ครั้นกาลล่วงมาอุโบสถชำรุดจึงได้สร้างอุโบสถหลังใหม่ พระภิกษุในวัดแต่เดิมนั้นเป็นพระลาว ต่อมาจึงมีแต่พระไทย
ฮาร์ลีย์-เดวิดสัน (พินบอลบาลลี)
กติกา
การดีดออกทางซ้ายจะสว่างสำหรับ 25,000 คะแนนเมื่อเริ่มเกม การตีคะแนนดีดออกนี้จะทำให้คะแนนดีดออกและเพิ่มค่ารูดีดออก (10,000, 25,000, 50,000, 100,000 และ 150,000 คะแนน บวกกับล็อกลูกกลม) เมื่อล็อกลูกกลมแล้ว ให้เปิดไฟออกทางขวาเพื่อล็อก โดยการกดปุ่มดีดออกทางขวาเมื่อไฟสว่างเพื่อเริ่มการล็อกมัลติบอล ระหว่างมัลติบอล เป็นการจบอักษรฮาร์ลีย์ และอักษรเดวิดสันให้ได้ 5 ล้านคะแนน รวมทั้งจุดไฟโคจรครั้งละ 1 ล้านคะแนนสำหรับมัลติบอลที่เหลือ ซึ่งแจ็กพอตไม่เกี่ยวข้องกับมัลติบอล ทั้งนี้ หลังจากมัลติบอลลูกแรก รูดีดออกจะรีเซ็ตเป็น 10,000 คะแนน (ไม่มีไฟ)
วัดโพธิ์ปากพลี
ภายในวัดมีพิพิธภัณฑ์เริ่มขึ้นในปี พ.ศ. 2540 โดยผู้ช่วยศาสตราจารย์อาจารย์น้อม งามนิสัย อาจารย์ประจำคณะสังคมศาสตร์ มหาวิทยาลัยศรีนครินทรวิโรฒ ประสานมิตร โดยได้งบประมาณสนับสนุนมาจากบริษัทเอสโซ่ (ประเทศไทย) จำกัด อาจารย์น้อมเป็นคนในพื้นที่และกรมศิลปากร ร่วมขุดค้นแหล่งโบราณคดีโคกกระโดน ตำบลปากพลี ลักษณะเป็นเนินในท้องนาที่ชาวบ้านเรียกว่า มาบไข่เน่า อยู่ห่างจากวัดออกไปประมาณ 2 กิโลเมตร มีการพบโบราณวัตถุเป็นจำนวนมาก เช่น ของมีค่าาพวกทองคำ สำริด จึงเข้าใจว่าบ้านปากพลีเคยรุ่งเรือง เป็นเมืองท่าเรือสำคัญ ภายหลังได้นำวัตถุโบราณเหล่านี้มาจัดแสดงในพิพิธภัณฑ์ ภายในวัดยังมีต้นยางนาเก่าแก่ 400 ปี ขึ้นทะเบียนเป็นรุกข มรดกของแผ่นดิน เมื่อ พ.ศ. 2560
ฮาร์ลีย์-เดวิดสัน (พินบอลบาลลี)
กติกา
เกมพินบอลนี้มีการดีดออกครั้งที่สามบนสนาม โดยครั้งนี้อยู่ต่ำกว่าสแตนด์อัปอักษรอิดสัน (IDSON) และเป็นไปไม่ได้ที่จะยิงโดยตรง ลูกกลมสามารถกระเด้งได้โดยบังเอิญเท่านั้น สิ่งนี้ให้รางวัลกับดักสปีด ("เขาหนีไปแล้ว!") หากมันไม่ได้ตกลงมาจากการถลาที่กะปลกกะเปลี้ย ซึ่งเป็นค่าความลึกลับแบบสุ่ม นี่อาจเป็นโบนัสคะแนน, โบนัสก้าวหน้า, การติดไฟโบนัสความเร็ว, การเล่นเสียคำเตือน ("ขอดูใบขับขี่ของนายหน่อย... เฮ้ นั่นมอเตอร์ไซค์สวยดีนี่ ตอนนี้ไปต่อได้ บักหล่า!") ใบสั่ง (เสีย 10,000 คะแนน) หรือเมืองข้างหน้า ทั้งนี้ โบนัสสปีด, สัญลักษณ์จราจร และคำเตือนดูเหมือนจะเป็นเรื่องธรรมดาที่สุด โดยจะให้รางวัลมัลติบอลทันทีเสมอหากลูกกลมถูกล็อก ลูกกลมที่ถูกล็อกสามารถถูกขโมยได้ในเกมนี้ ส่วนกับดักสปีดมักจะได้รับเพียงครั้งเดียวต่อลูก
การเปิดไฟแจ็กพอตให้ทุกเมือง (เช่น "พบฮาร์ลีย์ในลาโคเนีย มุ่งหน้าสู่แจ็กพอต") แจ็กพอตมีคะแนนขั้นต่ำ 5 ล้านคะแนน และเพิ่มขึ้นเรื่อย ๆ โดยเจ็ตบัมเปอร์ ส่วนแจ็กพอตที่ตามมาจะได้รับการคูณ ดังนั้น แจ็กพอตที่สองคือแจ็คพอตทวีคูณ แจ็คพอตที่สามคือแจ็คพอตตรีคูณ ฯลฯ
การกดปุ่มดีดออกที่ไม่มีแสง (นอกเหนือจากช่องด้านซ้าย) จะทำให้ผู้เล่นได้รับโบนัสหยุดพักผ่อน ซึ่งเริ่มต้นที่ 30,000 คะแนน หรือมากกว่านั้น และเพิ่มขึ้น 5,000 คะแนนในแต่ละครั้ง
เวอร์ชันเซกา/สเทิร์น
บริษัทเซกาพินบอลได้ผลิตเครื่องพินบอลฮาร์ลีย์-เดวิดสัน ที่ไม่เกี่ยวข้องกับเกมเวอร์ชันนี้ใน ค.ศ. 1999 ออกแบบโดยจอน บอร์ก และลอนนี ดี. รอปป์ ซึ่งเกมดังกล่าวต้องผ่านการผลิตที่แตกต่างกันสามแบบ ได้แก่ แบบแรกที่ทำโดยบริษัทเซกา และดำเนินการต่อโดยบริษัทสเทิร์นพินบอลใน ค.ศ. 1999 หลังจากที่พวกเขาซื้อแผนกพินบอลของบริษัทเซกาในปีเดียวกัน, แบบที่สองผลิตโดยบริษัทสเทิร์นพินบอลใน ค.ศ. 2002 และแบบที่สามที่มีการเปลี่ยนแปลงงานศิลปะโดยบริษัทสเทิร์นได้เปิดตัวใน ค.ศ. 2004 โดยเวอร์ชันที่สามสามารถเล่นได้ในวิดีโอเกมเดอะพินบอลอาร์เคด
ศูนย์อวกาศสึกุบะ
ศูนย์อวกาศสึกุบะ (ย่อ: TKSC) เป็นศูนย์ปฏิบัติการขององค์การสำรวจอวกาศญี่ปุ่น ตั้งอยู่ในนครวิทยาศาสตร์สึกุบะ ในจังหวัดอิบะระกิ ศูนย์ดังกล่าวเปิดใน ค.ศ. 1972 และใช้เป็นสถานที่หลักสำหรับปฏิบัติการและโครงการวิจัยอวกาศของญี่ปุ่น นักบินอวกาศชาวญี่ปุ่นที่มีส่วนในสถานีอวกาศนานาชาติถูกฝึกบางส่วนที่นี่ นอกเหนือไปจากการฝึกที่พวกเขาได้รับที่ศูนย์อวกาศลินดอน บี. จอห์นสัน ในฮูสตัน รัฐเท็กซัส สหรัฐอเมริกา
TKSC เปิดโอกาสให้ทัวร์ชมศูนย์ เช่นเดียวกับโถงนิทรรศการ ซึ่งจัดแสดงแบบจำลองพาหนะเคลื่อนย้าย เอชทู และแบบจำลองขนาดเท่าของจริงของโมดุลคิโบ ของสถานีอวกาศนานาชาติ
เจ้า จงเสียง
เจ้า จงเสียง (赵忠祥; เกิดเมื่อวันที่ 16 มกราคม ค.ศ. 1942 ที่มณฑลเหอเป่ย์ ประเทศจีน; เสียชีวิตเมื่อวันที่ 16 มกราคม ค.ศ. 2020 ที่เมืองปักกิ่ง ) รู้จักกันในฐานะเป็นผู้ประกาศข่าวชาวจีน ในรายการซินเหวินเหลียนปัว และเป็นพิธีกรโทรทัศน์ ซึ่งได้ทำงานที่สถานีวิทยุโทรทัศน์กลางแห่งประเทศจีน ในปี ค.ศ. 1959
ประวัติ
เจ้า จงเสียงเป็นพิธีกรรายการรื่นเริงวันปีใหม่ของสถานีวิทยุโทรทัศน์กลางแห่งประเทศจีนและเป็นพิธีกรรายการสัตว์โลก (动物世界 Dongwu shijie) และพูดเกี่ยวกับปัญหาสิ่งแวดล้อม เช่น การป้องกันการสูญพันธ์ของเสือโคร่งและมลพิษทางเสียงจากประทัด
โดเดคะนีส
โดเดคะนีส (Δωδεκάνησα, Dodekánisa, Dodecanese) เป็นหมู่เกาะของประเทศกรีซในทะเลอีเจียน ประกอบด้วยเกาะ 12 เกาะได้แก่ เกาะอัสติพาเลีย คาลิมนอส คาร์พาทอส คาซอส คัลกี คอส เลรอส ลิปซอส นีซีรอส พัตมอส ซีมี ทีลอส และเกาะเล็ก ๆ อีก 150 เกาะ
หมู่เกาะนี้ตกเป็นส่วนหนึ่งของจักรวรรดิออตโตมันตั้งแต่คริสต์ศวรรษที่ 16 จนถึง ค.ศ. 1912 อิตาลีเข้ายึดครองในการทำสงครามกับตุรกี ใน ค.ศ. 1912 และสัญญาว่าจะยกให้แก่กรีซใน ค.ศ. 1913 แต่ยังไม่ยกให้ จนในปี ค.ศ. 1947 จึงกลับมาเป็นของกรีซ
เป็ด เชิญยิ้ม
ดร.ธัญญา โพธิ์วิจิตร (เกิด 8 มิถุนายน พ.ศ. 2497) หรือที่รู้จักในชื่อ เป็ด เชิญยิ้ม เป็นนักแสดงตลกและผู้กำกับภาพยนตร์ชาวไทย เป็นผู้ก่อตั้งคณะ เชิญยิ้ม ร่วมกับโน้ต เชิญยิ้ม - (บำเรอ ผ่องอินทรกุล), สรายุทธ สาวยิ้ม , สีหนุ่ม เชิญยิ้ม - (บุญธรรม ฮวดกระโทก)เมื่อ พ.ศ. 2523 อดีตนายกสมาคมศิลปินตลกแห่งประเทศไทย และเป็นรองกรรมการผู้จัดการ บริษัท บีอีซี-เทโร เอ็นเตอร์เทนเม้นท์ จำกัด (มหาชน)